Številka: 110-55/2024

Datum: 25. 9. 2024

Cankarjev dom, kulturni in kongresni center, objavlja razpis za zaposlitev **ene osebe** na delovnem mestu

**SCENSKI TEHNIK (G025031) v tehnični izvedbi programa**, šifra 28 iz Kataloga delovnih mest, za nedoločen čas, s 3-mesečnim poskusnim delom in za polni delovni čas.

**Pogoji,** ki jih mora kandidat izpolnjevati za zasedbo delovnega mesta:

* gimnazijska, srednje poklicno-tehniška izobrazba, srednja tehniška izobrazba oz. druga strokovna izobrazba ali nacionalna poklicna kvalifikacija »upravljalec scenske tehnike in naprav«,
* 4 mesece delovnih izkušenj,
* srednja raven aktivnega znanja slovenščine,
* osnovno znanje uporabe osebnega računalnika,
* znanje svetovnega jezika najmanj na nivoju zahtevnosti srednje šole,
* izpit iz varstva pri delu.

Izpit iz varstva pri delu mora izbrani kandidat opraviti najpozneje v roku 6 mesecev od nastopa dela.

Glede na zgoraj navedene pogoje morajo kandidati k prijavi priložiti:

* **življenjepis** ter **dokazila ali izjavo o izpolnjevanju zahtevanih pogojev,**
* **fotokopijo potrdila o doseženi izobrazbi.**

**Naloge** delovnega mesta so predvsem:

* izvajanje vseh potrebnih del na vrvišču in odrskih sistemih, priprava scene in prizorišč za različne zvrsti prireditev ter strokovna izvedba prireditev
* izvajanje vseh potrebnih del tehnične realizacije na področju razstav in priprave prizorišč ter drugih prostorov za različne zvrsti prireditev
* usklajevanje vseh potrebnih del z neposrednimi vodji ter realizacija projektov s sodelavci CD in zunanjimi izvajalci
* zagotavljanje varnega in zanesljivega delovanja odrske tehnike
* nadzor in preventivni pregledi scenske opreme, vrvišč in odrskih sistemov ter izdelava poročil
* splošno vzdrževanje, nadzor in urejanje prizorišč, pripadajočih prostorov in opreme ter izdelava poročil
* odgovornost za skladišče in tehnično opremo.

**Srednja raven aktivnega znanja slovenščine se dokazuje** z znanjem slovenščine, pridobljenim z zahtevano izobrazbo na slovenski šoli oz. uspešno opravljenim preizkusom po izobraževalnem programu za poklicno ali triletno strokovno šolo ali po programu Slovenščina za tujce na visoki ravni (po lestvici Skupnega evropskega jezikovnega okvira raven C1).

**Znanje uporabe osebnega računalnika** se dokazuje s potrdilom o udeležbi na tečaju pri ustrezni izobraževalni instituciji, spričevalom ECDL, z drugim ustreznim dokazilom ali s preizkusom znanja v postopku izbire.

**Znanje tujega jezika se izkazuje** s potrdilom o jezikovnem izobraževanju pri ustrezni izobraževalni instituciji (fotokopija spričevala, indeksa ali potrdilo šole), z dokazili o opravljenem izobraževanju v tujem jeziku, s potrdilom o udeležbi na strokovnih srečanjih, na katerih je kandidat uporabljal tuj jezik, ipd.

Razpisna komisija bo strokovno usposobljenost kandidatov presojala na podlagi dokazil priloženih k prijavi, na podlagi razgovora s kandidati ter s pisnim ali praktičnim preverjanjem znanja, če bo ocenila, da je to potrebno.

Delo bo potekalo na sedežu Cankarjevega doma, kulturnega in kongresnega centra, Prešernova cesta 10, Ljubljana.

Izhodiščni plačni razred za razpisano delovno mesto po Aneksu h Kolektivni pogodbi za kulturne dejavnosti v Republiki Sloveniji (Uradni list RS, št. 136/22 z dne 25. 10. 2022): **21** z možnostjo napredovanj do deset plačnih razredov.

Pisne prijave s pripadajočimi prilogami oddajte **do vključno četrtka, 10. oktobra 2024**:

po pošti ali osebno na naslov: **Cankarjev dom, Prešernova cesta 10, 1000 Ljubljana.** Prijava, poslana priporočeno po pošti, se šteje kot pravočasna, če je oddana na pošto zadnji dan roka za prijavo.

**ali**

* na e-naslov cd.vlozisce@cd-cc.si.

V prijavi nujno navedite delovno mesto, na katerega se prijavljate.

Kandidati bodo o izbiri pisno obveščeni v zakonsko določenem roku. Informacije T: (031) 483 936, Boštjan Koražija.

V objavi zapisani izrazi v moški spolni slovnični obliki so uporabljeni kot nevtralni za ženske in moške.